— Ёсць прамая сувязь паміж злоўжываннем алкаголем і здзяйсненнем злачынстваў, — падкрэсліў Алег Георгіевіч Каразей, начальнік упраўлення прафілактыкі галоўнага ўпраўлення аховы правапарадку і прафілактыкі міліцыі грамадскай бяспекі МУС. — Па статыстыцы, на 1 чэрвеня амаль з 34 тысяч злачынстваў больш за 6 тысяч здзейснены ў стане ап’янення. Гэта пры тым, што, напрыклад, эканамічныя злачынствы і не прадугледжваюць ап’янення, а вось злачынствы супраць жыцця і здароўя больш чым у 80% якраз і здзяйсняюцца пад уздзеяннем алкаголю. Часта ў ранішняй зводцы мы бачым адну і тую ж карціну: пілі разам, пасварыліся з-за глупства, адзін забіў, другі забіты. Што тычыцца такіх злачынстваў, як крадзяжы, то і тут статыстыка адназначная: кожны другі крадзеж здзяйсняюць п’яныя грамадзяне.